**Retningslinjer for tildeling av kommunale omsorgsboliger,**

**Holtålen kommune**

|  |  |
| --- | --- |
| Definisjon | Boligene skal være fysisk tilrettelagt for personer med funksjonsnedsettelse, og behov for kommunale pleie- og omsorgstjenester. Omfanget av tjenestene vil kunne variere gjennom hele døgnet og over tid. |
| Lovhjemmel | * Lov om kommunale helse- og omsorgstjenester m.m (helse- og omsorgstjenesteloven), §3-7: «Kommunen skal medvirke til å skaffe boliger til personer som ikke selv kan ivareta sine interesser på boligmarkedet, herunder boliger med særlig tilpasning og med hjelpe- og vernetiltak for dem som trenger det på grunn av alder, rusproblemer eller funksjonshemning eller av andre årsaker.» * Med andre ord har ikke kommunen plikt til å skaffe alle med behov omsorgsboliger. Enhver har et eget ansvar for egen boligsituasjon og boligbehov. |
| Lovhjemmel - tjenestetilbud | * Tildeling av omsorgsbolig innbefatter bare en boligløsning, ikke et tjenestetilbud. * Tjenestetilbud kreves en separat søknad. Vedtak fattes etter Lov om kommunale helse- og omsorgstjenester m.m. (helse- og omsorgstjenesteloven) og Lov om pasient- og brukerrettigheter. |
| Regelverk | * Tildeling av omsorgsbolig skal skje etter søknad til koordinerende team. Det fattes enkeltvedtak etter forvaltningsloven. |
| Klageadgang | * Klagefristen er 3-tre uker fra det tidspunkt underretning om vedtaket er kommet fram til vedkommende part, jfr. Forvaltningsloven §§ 28 og 29, første ledd. * Klagen vil bli behandlet av enhetsleder PRO. Avgjørelse her er endelig. * Klage på brudd på forvaltningsloven, kan sendes fylkesmannen. |
| Målgruppe | * Personer med fysiske- eller psykiske funksjonsnedsettelser, som ikke faller inn under målgruppen som skal vurderes for sykehjemsplass. * Kan også være personer med funksjonsnedsettelser som trenger en tilrettelagt bolig av en slik art som det ikke er mulig å oppnå med hjelpetiltak og tilpasninger i hjemmet. * Tildeling av omsorgsbolig skal kunne øke den enkeltes mulighet til å greie seg selv og utsette behov for tjenester på et høyere nivå. |
| Kriterier for tildeling | * Søker må ha lovlig opphold i Norge, og ha bostedsadresse i Holtålen kommune. * Tverrfaglig vurdering av personens samlede funksjons- og boevne * Behov for pleie- og omsorgstjenester. Personer med tett oppfølging av hjemmetjenesten med mange tilsyn pr dag. – Tilsyn på natt prioriteres. * Personer bosatt i utkantstrøk av kommunen skal kunne prioriteres framfor personer nær tjenestebasen. Tverrfaglig individuell vurdering samt ressursbruk vektlegges. * Andre hjelpetiltak eller tilpasning i hjemmet er prøvd eller anses ikke hensiktsmessig * Forventet bedring av funksjon og/eller livskvalitet ved overgang til omsorgsbolig.. |
| Vilkår | * Pris for bolig følger kommunens husleiesatser * Den enkelte leietaker/eventuelt verge er part i leieavtalen, dette partsforholdet reguleres av husleieloven |

Vedtatt: